|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Chránený areál Laborec (CHA) Laborec je vymedzený na vodnom toku Laborec v dvoch úsekoch od 117,5 riečneho kilometra (rkm) po 119,4 rkm a od 121,6 rkm po 124,4 rkm. Územie je tvorené samotným korytom vodného toku Laborec spoločne s brehovým porastom a sprievodnou brehovou vegetáciou. Vyhlásením CHA Laborec sa predpokladá dlhodobý pozitívny vplyv na prírodné hodnoty, ktoré sú predmetom ochrany tohto územia. Ide najmä o prioritný biotop európskeho významu Ls 1.3 Jaseňovo-jelšové podhorské lužné lesy (\* 91E0), biotop európskeho významu Br 6 Brehové porasty deväťsilov (6430) a biotopy desiatich druhov živočíchov európskeho významu netopier obyčajný (*Myotis myotis*), podkovár krpatý/podkovár malý (*Rhinolophus hipposideros*), bobor vodný/bobor eurázijský (*Castor fiber*), vydra riečna (*Lutra lutra*), mlok hrebenatý/mlok veľký (*Triturus cristatus*), pĺž vrchovský (*Sabanejewia balcanica*), mrena stredomorská (*Barbus meridionalis*), bystruška potočná (*Carabus variolosus*), ohniváčik veľký (*Lycaena dispar*) a kobylka Štysova (*Isophya stysi*).  Vyhlásením CHA Laborec budú pozitívne ovplyvnené aj ďalšie zložky životného prostredia napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Laborec, vodný tok Laborec | | *celkové hodnotenie environmentálnej významnosti vplyvu* | veľmi významný, priaznivý |   Vyhlásením CHA Laborec bude v súlade s požiadavkami Európskej komisie zabezpečená právna ochrana územia, čím budú vytvorené podmienky pre zachovanie, resp. obnovenie priaznivého stavu biotopov európskeho významu a priaznivého stavu druhov živočíchov európskeho významu, ktoré tvoria predmet ochrany CHA Laborec. Opatrenia sú prioritne zamerané na ochranu biotopov a na ochranu biotopov druhov živočíchov, ktoré sú predmetom ochrany územia, ale výsledným efektom bude aj zachovanie alebo zlepšenie stavu ďalších biotopov a druhov živých organizmov vrátane biotopov a druhov európskeho a národného významu, ktoré sa v území vyskytujú. V CHA Laborec bol zaznamenaný výskyt viacerých druhov vzácnych rýb mrena karpatská /škvrnitá /Petianova, resp. mrenica (*Barbus carpathicus, B. peloponnesius, B. petenyi*) a mihuľa karpatská / potiská (*Eudontomyzon danfordi, Lampetra gracilis*). Z fytocenologického hľadiska predstavuje CHA Laborec dobre vyvinuté, ekologicky vysoko hodnotné územie s pôvodným drevinovým zložením.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Laborec, vodný tok Laborec | | *celkové hodnotenie environmentálnej významnosti vplyvu* | málo významný, priaznivý |   CHA Laborec je vymedzený na vodnom toku Laborec v dvoch úsekoch od 117,5 rkm po 119,4 rkm a od 121,6 rkm po 124,4 rkm. Predmetom ochrany CHA Laborec sú biotopy európskeho významu a druhy živočíchov európskeho významu, ktoré sú na toto prostredie naviazané. Vyhlásením CHA Laborec bude zabezpečená právna ochrana časti vodného toku Laborec, čo môže prispieť k dosiahnutiu dobrého stavu vodného toku Laborec.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Laborec | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany CHA Laborec pozitívne ovplyvní všetky zložky okolitého ekosystému vrátane pôd.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Laborec | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany CHA Laborec pozitívne ovplyvní aj ďalšie zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Schválením nariadenia vlády, ktorým sa vyhlasuje chránený areál Laborec, vznikne nové chránené územie – CHA Laborec. CHA Laborec sa nachádza v Chránenom vtáčom území (CHVÚ) Laborecká vrchovina (SKCHVU011 Laborecká vrchovina) a jeho vyhlásením sa predpokladá priaznivý vplyv na časť CHVÚ Laborecká vrchovina.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Laborec, CHVÚ Laborecká vrchovina | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. CHA Laborec je zároveň územím európskeho významu. Vyhlásením CHA Laborec sa vytvára predpoklad pre zlepšenie a následné zachovanie lokálnej biodiverzity a spolu s ďalšími územiami navrhnutými do sústavy Natura 2000 vytvárajú podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje len činnosti s pozitívnym vplyvom na životné prostredie. |